După implementarea așa-mitei "legii antipăcănele", presa a oferit mai multe exemple de săli de joc care și-au continuat activitatea în localități cu mai puțin de 15.000 de oameni, după ce primăriile au eliberat adeverințe care arată că respectivele localități ar face parte dintr-un UAT (unitate administrativ-teritorială) mai mare.
Prin amendamentul adoptat de deputați, această portiță a fost eliminată.
"Modificările fac referire la eliberarea acestei adeverinţe, incriminează ca fiind faptă penală eliberarea adeverinţei de peste 15.000 de locuitori, acolo unde nu sunt 15.000 de locuitori şi incriminează ca fiind faptă penală desfăşurarea activităţii fără această adeverinţă, a spus Alfred Simonis, preşedintele interimar al Camerei.
Practic, prin modificarea adusă legii se reglementează clar ce înseamnă unitate administrativ-teritorială, pentru că ”unii au considerat că unitatea administrativ-teritorială este judeţul şi toate judeţele au peste 15.000 şi face referire clar la localitatea respectivă”, a precizat Simonis.